'સેક્રેડ ગેમ્સ' નેટફ્લિક્સ પર રજૂ થયેલી ભારતની પહેલી વેબસિરીઝ છે, જેમાં એક માસૂમ બાળકના બાળપણની 'હત્યા'થી લઈને સમાજમાં સાંપ્રદાયિકતાનું ઝેર ભળતા જ મરતી માનવતાની વાત દર્શાવામાં આવી છે.

સાથે જ તેમાં 'લવ, સેક્સ ઔર ધોખા'ના તડકાથી લઈને ક્યારેય ન સૂતા શહેર તરીકે ઓળખાતા મુંબઈને ધ્વસ્ત કરી દેવાના કાવતરાની વાત દર્શાવવામાં આવી છે.

આ સિરીઝના દરેક એપિસોડના નામમાં હિંદુ માઇથૉલૉજીની છાપ જોવા મળે છે જેને યુનિક રીતે સિમ્બૉલ્સમાં દર્શાવવામાં આવ્યા છે.

આ સિમ્બૉલ્સ પાછળ એક ગુજરાતીનું દિમાગ છે.

કોણ છે આ ગુજરાતી?

મૂળ ગુજરાતી અનિરુદ્ધ મહેતાએ મુંબઈને કર્મભૂમિ બનાવી છે

આ સિમ્બૉલ્સ તૈયાર કરનાર ગુજરાતી યુવક અનિરુદ્ધ મહેતા છે. 

28 વર્ષના અનિરુદ્ધ ડિઝાઇનિંગ આર્ટિસ્ટ છે જેમનો જન્મ અને ઉછેર મુંબઈમાં થયો છે, પરંતુ પરિવારનાં મૂળિયાં ગુજરાતમાં છે. 

બીબીસી ગુજરાતી સાથે વાતચીત કરતા અનિરુદ્ધે જણાવ્યું કે વર્ષોથી મુંબઈ જ તેમની કર્મભૂમિ રહી છે.

મહેતા બે વર્ષ યુકેની લંડન કૉલેજ ઑફ કૉમ્યુનિકેશનમાં ડિઝાઇન ફૉર ગ્રાફિક કૉમ્યુનિકેશનનો અભ્યાસ કર્યા બાદ કારકિર્દી બનાવવા માટે સ્વદેશ પરત ફર્યા હતા.

કારકિર્દીના સોપાન તરીકે મ... બીજા 4000 અક્ષરો માટે લેખ ચાલુ રાખો:
હેતા દુનિયાના સૌથી મોટા સોશિયલ મીડિયા પ્લૅટફૉર્મ ફેસબુકમાં પણ પોતાનો હુન્નર બતાવી ચૂક્યા છે.

તેમણે બીબીસીને જણાવ્યું, "ભારત સહિત વિશ્વની અન્ય ફેસબુક ઑફિસ દ્વારા 'ફેસબુક આર્ટિસ્ટ ઇન રેસિડન્સ' નામનો કાર્યક્રમ હાથ ધરવામાં આવ્યો હતો, જેમાં મને પણ સામેલ કરવામાં આવ્યો હતો. મેં ત્યાં સમકાલીન ભારતના ડિઝાઇનિંગ વર્કને મૉડર્ન ટચ આપી એક ડિઝાઇન તૈયાર કરી હતી."

સેક્રેડ ગેમ્સની પ્રથમ સિરીઝ જો તમે જોઈ હશે તો તેના દરેક એપિસોડની શરૂઆત એક ખાસ પ્રકારના સિમ્બૉલ્સથી થાય છે.

શરૂઆતમાં આવતા મંડલાનો અર્થ શું છે?

સિરીઝના પ્રથમ ભાગની શરૂઆતમાં એક કલરફુલ આકૃતિ જોવા મળે છે જે મંડલાને દર્શાવે છે.

અહીં જે મંડલા બતાવવામાં આવ્યું છે તેની આકૃતિમાં વિશિષ્ટ રીતે લાઇન્સ અને પૅટર્નનો ઉપયોગ કરવામાં આવ્યો છે જે હિંદુ અને ઇસ્લામ બન્ને ધર્મને રજૂ કરે છે.

સેક્રેડ ગેમ્સનું મંડલ પોતાની રીતે સમગ્ર ભારતનું પ્રતિબિંબ રજૂ કરે છે. 

મંડલમાં ઉપયોગમાં લેવાયેલ કેસરી અને લાલ રંગ હિંદુ ધર્મને રજૂ કરે છે, જ્યારે લીલો અને બ્લૂ રંગ ઇસ્લામ અને અન્ય ધર્મોને રજૂ કરે છે.

શું છે મંડલા?

પ્લૅક્સિસ સ્ટુડિયોના ડિરેક્ટર યશોદાએ બીબીસી ગુજરાતીને જણાવ્યું કે મંડલા હિંદુ અને બૌદ્ધ ધર્મનું ધાર્મિક ચિહ્ન છે જે બ્રહ્માંડને દર્શાવે છે.

તેઓ કહે છે, "હિંદુ ધર્મમાં શુભપ્રસંગ દરમિયાન આ મંડલાને દોરવામાં આવે છે. એવું મનાય છે કે કોઈ ઇચ્છા પૂરી કરવા કે પરિવારની સુખ અને સમૃદ્ધિ માટે મંડલાનો ઉપયોગ થાય છે જે એક પવિત્ર ચિહ્ન છે."

એવું કહેવાય છે કે બહ્માંડની ચિત્રકૃતિના ડાયાગ્રામ, ચાર્ટ કે ભૂમિતિને વાસ્તવિક કે પ્રતીકાત્મક રીતે દર્શાવવા માટે મંડલાનો ઉપયોગ કરવામાં આવે છે.

શરૂઆતમાં બતાવવામાં આવતા વીડિયોનો શું મતલબ છે?

પ્રથમ ભાગની શરૂઆતમાં બ્લૅક ઍન્ડ વ્હાઇટ કલરમાં આવતા વીડિયોમાં રાજીવ ગાંધીથી લઈને બાબરી ધ્વંસ અને સાંપ્રદાયિક હુલ્લડોથી લઈને પ્રાચીન ભારતની શકલ રજૂ કરવામાં આવી છે તે ગાયતોન્ડે (નવાઝુદ્દીન સિદ્દિકી)ના દિમાગમાં બની રહેલા ભારતની તસવીર રજૂ કરે છે.

સાથે ગાયતોન્ડેના દિમાગમાં ભારતમાં ચાલી રહેલું રાજકારણ અને બદલાતા ભારત પ્રત્યે અત્યંત ગુસ્સો અને પૂર્વગ્રહો છે જે વીડિયોમાં જોવા મળે છે.

વીડિયોના માધ્યમથી એવું બતાવવામાં આવ્યું છે કે ગાયતોન્ડેનું દિમાગ એવું માની બેઠું છે કે હિંસાના મૂળમાં ધર્મ રહેલો છે.

સાથે જ પ્રાચીન સ્થાપત્યોની જે ઝલક રજૂ કરવામાં આવી છે તે એવું દર્શાવે છે કે ભારતીય...